## Slikovni rezultat za lag marinianis

## **Prilog IV. Pojašnjenje kriterija odabira projekata**

|  |  |  |
| --- | --- | --- |
| **KRITERIJI ODABIRA ZA PROJEKTNE PRIJEDLOGE – TIP OPERACIJE 2.2.1** | | |
| **KRITERIJ** | | Bodovi |
| **1** | Ekonomska veličina poljoprivrednog gospodarstva – nositelja projekta | max. 10 |
|  | 2.000 € - 3.999 € | 7 |
|  | 4.000 € - 7.999 € | 10 |
| **2** | Status zaposlenja nositelja poljoprivrednog gospodarstva ili člana obiteljskog poljoprivrednog gospodarstva1 | max. 15 |
|  | * Nositelj poljoprivrednog gospodarstva ili član obiteljskog poljoprivrednog gospodarstva je prije podnošenja Zahtjeva za potporu bio neprekidno nezaposlen 3 godine i više | 15 |
|  | * Nositelj poljoprivrednog gospodarstva ili član obiteljskog poljoprivrednog gospodarstva je prije podnošenja Zahtjeva za potporu bio neprekidno nezaposlen manje od 3 godine | 10 |
| **3** | Aktivnosti iz poslovnog plana imaju pozitivan utjecaj na okoliš | 5 |
| **4** | Ulaganje u prioritetne sektore (voće i povrće, stočarstvo, pčelarstvo) | 20 |
| **5** | Održivost projekta | 5 |
| **6** | Ulaganja koja se provode unutar zaštićenih područja prirode i područja ekološke mreže Natura 2000 | 10 |
| **MAKSIMALNI BROJ BODOVA** | | **65** |
| **PRAG PROLAZNOSTI** | | 15 |

**Kriterij odabira 1**

Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdane od Savjetodavne službe nakon objave Natječaja te potpisane od djelatnika Savjetodavne službe. Nositelj će si dodijeliti odgovarajuće bodove sukladno ekonomskoj veličini.

**Kriterij odabira broj 2**

Da bi nositelj projekta ostvario 15 bodova po navedenom kriteriju:

- nositelj ili član OPG-a ne smije biti u radnom odnosu i kao takav se mora voditi u evidenciji nezaposlenih Hrvatskog zavoda za zapošljavanje tri godine i više ili

- nositelj poljoprivrednog gospodarstva ili član OPG-a mora biti osiguran po poljoprivrednoj osnovi (kao poljoprivrednik) po propisima o mirovinskom osiguranju u matičnoj evidenciji Hrvatskog zavoda za mirovinsko osiguranje neprekidno tri godine ili više u trenutku podnošenja Zahtjeva za potporu.

Da bi nositelj projekta ostvario 10 bodova po navedenom kriteriju:

- nositelj ili član OPG-a ne smije biti u radnom odnosu i kao takav se mora voditi u evidenciji nezaposlenih Hrvatskog zavoda za zapošljavanje manje od tri godine ili

- nositelj poljoprivrednog gospodarstva ili član OPG-a  mora biti osiguran po poljoprivrednoj osnovi (kao poljoprivrednik) po propisima o mirovinskom osiguranju u matičnoj evidenciji Hrvatskog zavoda za mirovinsko osiguranje manje od tri godine u trenutku podnošenja Zahtjeva za potporu.

Isto dokazuje Potvrdom iz matične evidencije Hrvatskog zavoda za mirovinsko osiguranje ili Potvrdom o nezaposlenosti iz evidencije nezaposlenih Hrvatskog zavoda za zapošljavanje.

**Kriterij odabira broj 3**

Da bi nositelj projekta ostvario bodove po navedenom kriteriju, aktivnosti prikazane u poslovnom planu moraju se odnositi i na obnovljive izvore i/ili uštedu energije. Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije kako bi se mogli dodijeliti bodovi prema navedenom kriteriju.

Pod obnovljivim izvorima energije za ovaj natječaj podrazumijevaju se:

- kupnja i/ili ugradnja solarnih sustava isključivo na građevine (objekte) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU

- kupnja i/ili ugradnja solarnih sustava za potrebe rada mehanizacije, strojeva i opreme koja je namijenjena poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (Npr. solarni sustavi za električni pastir u stočarskoj proizvodnji, solarni sustavi za pumpu za navodnjavanje). Ukoliko je u poslovnom planu navedena aktivnost kupnje i/ili ugradnje samo solarnog sustava, vrijednost navedenog se uzima za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.* Ukoliko su u poslovnom planu kao aktivnosti navedene kupnja električnog pastira i solarnog sustava za njegovo napajanje, kupnja pumpe za navodnjavanje i solarnog sustava za njezino pokretanje, vrijednost električnog pastira i solarnog sustava za njegovo napajanje kao i vrijednost pumpe za navodnjavanje i solarnog sustava za njezino pokretanje uzimaju se za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“.*

- kupnja i/ili ugradnja dizalica topline isključivo za građevine (objekte) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU

- kupnja i/ili ugradnja sustava za grijanje na biomasu za potrebe grijanja građevina (objekata) koje su namijenjene poljoprivrednoj proizvodnji i/ili preradi proizvoda iz Dodatka I Ugovora o funkcioniranju EU (npr. plastenici/staklenici, objekt za proizvodnju gljiva)

Pod uštedom energije za ovaj natječaj se podrazumijeva kupnja i po potrebi ugradnja isključivo nove poljoprivredne mehanizacije, strojeva i opreme u svrhu poljoprivredne proizvodnje i/ili isključivo nove opreme u svrhu prerade proizvoda iz Dodatka I Ugovora o funkcioniranju EU.

Kada je poslovnim planom predviđena aktivnost nabava nove poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju EU čija vrijednost je ispod 10%, a iznad 30% aktivnosti prikazanih u poslovnom planu, nositelj tada ne može ostvariti bodove po navedenom kriteriju odabira br.3.

Ukoliko je u poslovnom planu naznačena kupnja više komada nove poljoprivredne mehanizacije, strojeva i opreme u svrhu poljoprivredne proizvodnje i/ili više komada nove opreme u svrhu prerade proizvoda iz Dodatka I Ugovora o funkcioniranju EU, za izračun uvjeta *„Najmanje 10% a najviše 30% aktivnosti prikazanih u poslovnom planu moraju se odnositi na obnovljive izvore i/ili uštedu energije“,* uzimaju se vrijednosti sve navedene poljoprivredne mehanizacije, strojeva i opreme u svrhu poljoprivredne proizvodnje i/ili nove opreme u svrhu prerade proizvoda iz Dodatka I Ugovora o funkcioniranju EU.

**Kriterij odabira broj 4**

Najmanje 50 % dodijeljene potpore za realizaciju poslovnog plana mora se odnositi na aktivnosti iz prioritetnog sektora prikazanog u poslovnom planu.

**Kriterij odabira broj 5**

Da bi nositelj projekta ostvario 5 bodova po navedenom kriteriju:

Kumulativ financijskog tijeka iskazan u Poslovnom planu mora biti pozitivan od prve do posljednje godine vijeka projekta.

Svi navedeni podatci podložni su daljnjim provjerama od strane LAG-a Marinianis i Agencije za plaćanja. Primici se planiraju pod pretpostavkom da sve što se proizvede proda, a sve što se proda i naplati i to u roku od jedne godine. Ista pretpostavka vrijedi i za izdatke, odnosno sve što se nabavi se plati u roku od godine dana. Prodajne cijene i troškove planirajte bez stope inflacije. Planirani primici i izdaci moraju imati podlogu u prethodnoj godini (ukoliko ste poslovali).

**Kriterij odabira broj 6**

Da bi nositelj projekta ostvario 10 bodova po navedenom kriteriju, aktivnosti iz poslovnog plana se moraju provoditi sukladno lokaciji ulaganja, u zaštićenim područjima prirode ili područjima ekološke mreže Natura 2000.

Korisnik može ostvariti bodove po ovom kriteriju ako se najmanje 50% ukupno korištenih poljoprivrednih površina poljoprivrednog gospodarstva nalazi u zaštićenom području te se ulaganje odnosi na mehanizaciju i opremu, te ako se gradnja/opremanje objekta nalazi u zaštićenim područjima i iznosi više od 50% ulaganja.